ગીરસોમનાથઃ ગીરસોમનાથ જિલ્લામાં આકાશી આફત વરસી છે. ગીરસોમનાથ જિલ્લાના અનેક તાલુકાઓમાં જળબંબાકારની સ્થિતી સર્જાઈ છે. ઉના તાલુકામાં ગઈકાલે મોડી રાતથી ફરીથી વરસાદ શરૂ થયો છે. ઉના તાલુકાના અનેક ગામો એવા છે કે જ્યાં પાણી ફરી વળ્યા છે અને સાથે જ ઉનાથી દીવ તરફ જવાનો રસ્તો પણ અત્યારે ભારે વરસાદના પગલે બંધ કરી દેવામાં આવ્યો છે. તો ઉનાથી કોડિનાર જતા રસ્તાને પર પણ વરસાદી પાણી ફરી વળ્યા હોવાથી તેને બંધ કરી દેવામાં આવ્યો છે અને રસ્તાઓ બંધ થતા અસંખ્ય વાહન ચાલકો ફસાયા છે.